
OKÉ TAKE AWAY 


746-3571 


JORAN VAN DER SLOOT TA BOLBE 
PERU PA CUMPLI E RESTO DI SU 
CONDENA SIMULTANEAMENTE CU 
ESUN DI MERCA 


MINISTERIO PUBLICO A CERA UN ACUERDO DI TRANSACCION 
DEN E CASO FLAMINGO CU E SOSPECHOSO HANS J.P. 
GEERMAN PA UN SUMA DI AFL. 125.280,13. 


ELMAR A INVERTI UN SUMA DI 
10 MIYON FLORIN PA SIGURA 
CU SUMINISTRO DI CORIENTE 
TA CONTINUO Y CONFIABEL 


CONTROL NACIONAL: 
A RESULTA UN EXITO, 
MAYORIA A PREVENI 


MINISTER DI TURISMO Y SALUD 
PUBLICO A REUNI CU UN GRUPO DI 
SPECIALISTANAN DI SALUBRIDAD 
DI MEDELLIN, COLOMBIA 


Minister Ursell 
Arends: 
BAKI DEN 
BARIO AWOR 
TA ACEPTA 
AZETA DI 
CUSHINA 

- 
Diahuebs 
mainta 
Minister di Turismo & 
Salud Publico, sr. Dangui 
Oduber tawata tin e honor 
pa ricibi un delegacion di 
un grupo di dokternan 
y 
representatenan 
di 
diferente 
hospitalnan 
y 
institutonan di Medellin 
Colombia, 
encabesa 
pa 
Camera di Comercio y 
HollandHouse Colombia. 
E bishita di e delegacion 
di Colombia ta den cuadro 
di un “trade mission” cu 
Aruba. 


E meta di e bishita di e 
grupo di specialistanan 
di Colombia, tawata uno 
informativo pa asina haña 


un miho bista ariba con e 
sector di cuido na Aruba ta 
organisa. 


Temanan di interes cu a 
ser discuti ta lo siguiente: 
Minister Oduber a duna 
un splicacion amplio di 
nos sistema di seguro di 
cuido social esta AZV, cual 
ta basa ariba solidarismo. 
Tambe a enfoca ariba e 
plan y vision di Ministerio 
di 
Salud 
pa 
reenforsa 
primer liña di cuido na 
Aruba, 
ampliacion 
di 
specialistanan 
medico 
conhuntamente 
cu 
cooperacion 
den 
regio. 
Ademas un bista di e 
AruBIG a ser duna y a 


enfoce riba Aruba su plan 
di prevencion y turismo 
medico. 


Minister 
Dangui 


Oduber a keda masha 
contento cu e reunion 
cu e specialistanan, cu 
a mustra interes amplio 
pa intercambia ideanan y 


experticionan den e area di 
salud pa asina sigui ofrece 
un bon calidad di cuido na 
nos hendenan. 


Minister Dangui Oduber 


MINISTER DI TURISMO Y SALUD PUBLICO A 
REUNI CU UN GRUPO DI SPECIALISTANAN DI 
SALUBRIDAD DI MEDELLIN, COLOMBIA 


Aruba – October 30, 2023: Aruba 
Hotel 
& 
Tourism 
Association 
(AHATA), 
den 
colaboracion 
cu 
Coördinatiecentrum 
Mensenhandel 
Mensensmokkel 
Aruba (CMMA), a organisa 2 
sesion informativo pa concientisa 
su miembronan tocante traficacion 
di hende. 


E sesionnan facilita pa Jeannette 
Richardson, Coordinado Nacional 
y Directora di CMMA, ta diseña 
pa ekipa e personal den sector 
di hospitalidad y turismo cu 
e 
conocemento 
necesario 
pa 
reconoce e señalnan di traficacion 
di hende y con pa denuncia un 
caso. 
Personal di diferente departamento 


a participa, incluyendo Gerentenan 
General, 
Bellmen, 
personal 
di 
Housekeeping, 
personal 
di 
Recepcion, 
Servers, 
Beach 
Attendants y Bartenders. Di e 
manera aki por uni forsa y mehora 
e chens cu un posibel caso ta wordo 
indentifica y por salba un victima 
di nan situacion. E reaccion di e 
participantenan a resalta e balor y 
importancia di e iniciativa aki. 


Di e manera aki, AHATA ta 
sigui inverti den e desaroyo di 
su miembronan y ta hunga un 
rol activo den e prevencion di 
traficacion di hende pa asina sigui 
mehora e seguridad no solamente 
den e sector di turismo, pero di tur 
persona riba nos isla. 


AHATA ta gradici Aruba Marriott 
Resort & Stellaris Casino pa nan 
colaboracion cu e ballroom unda 


e sesionnan di informacion a tuma 
luga. 


AHATA Y CMMA TA UNI fORSA PA PREvENI 
TRAfICACION DI HENDE 

Ministerio Publico a cera 
un acuerdo di transaccion 
den e caso Flamingo cu 
e sospechoso Hans J.P. 
Geerman pa un suma di 
Afl. 125.280,13. 


Geerman 
ta 
wordo 
sospecha di a estafa Pais 


Aruba 
y 
di 
corupcion 
activo 
di 
minister 
di 
ruimtelijke ontwikkeling, 
infrastructura 
y 
medio 
ambiente (ROIM) durante 
e periodo di prome di 
april 2019 te 30 di maart 
2021. Den e investigacion 
Geerman 
a 
wordo 
identifica como un asina 
yama 
spookambtenaar 
of 
ambtenaar 
spirito. 
Ministerio 
Publico 
ta 
opina cu e investigacion 
a mustra cu e minister 
a 
nombra 
Geerman 
como 
medewerker 
bedrijfsvoering, pero cu 
e no tabatin mester a haci 
ningun trabao en cambio 


y cu e no a haci ningun 
trabao tampoco. A cambio 
pa e sueldo cu el a cobra di 
Pais Aruba, e tabata si haci 
propaganda pa e minister 
na radio. 


Ministerio Publico ta di 
opinion cu dor di esey 
Geerman a haci su mes 
culpable 
na 
estafa 
y 
corupcion. 


E suma di transaccion 
ta consisti di pago di un 
suma di placa di en total 
Afl. 125.280,13. A yega na 
e suma aki dor di conta e 
boet di Afl. 5000,- plus 
henter e suma cu Geerman 


a 
ricibi 
inhustamente 
di Pais Aruba, esta, Afl. 
120.280,13. 
Considerando tur hecho y 
circumstancia, incluso e 
hecho cu no tin victimanan 
of partinan perhudica di 
kendenan nan interesnan 
a 
wordo 
perhudica 
di 
algun forma of otro dor 
di realiza e transaccion 
aki, Ministerio Publico ta 
considera cu e transaccion 
menciona ta un acuerdo 
apropia pa Geerman. 


Ministerio Publico a tene 
cuenta cu tramitacionnan 
den 
casonan 
similar. 
Ministerio Publico ta di 


opinion cu e suma di e 
transaccion ta haci husticia 
na e hechonan y na e rol 
specifico cu Geerman a 
hunga den e investigacion 
penal di Flamingo. 


Ministerio 
Publico 
ta 
enfatiza cu e transaccion 
aki no tin influencia riba 
e e curso di e proceso 
penal 
contra 
e 
otro 
sospechosonan 
den 
Flamingo. 
Si 
en 
caso 
Geerman 
keda sin cumpli cu e 
condicionnan palabra, e 
tambe lo wordo cita pa 
presenta dilanti Huez. 


Flamingo 


Joran van der Sloot ta na 
caminda pa Peru pa bai bek 
prison. E hulandes a keda 
extradita 
temporalmente 
pa Merca pa e caso relasiona 
cu 
morto 
di 
Natalee 
Holloway. Eynan nan a 
duna e 20 aña pa extorsion. 
Segun agencia di noticia 
Associated Press, Van der 
Sloot a wordo poni den e 
avion pa e capital peruano, 
Lima, dialuna. Aki el a ser 
sentencia na 2012 na 28 
aña di prison pa asesinato 
di e peruano Stephany 
Flores. E sentencia aki a 
keda prolonga na 35 aña 
di prison pa contrabanda 
di droga. Van der Sloot, di 
36 aña, a ser condena na 
cuminsamento di e luna 
aki na e estado mercano 
di Alabama pa un otro 
delito: extorsion di Famia 


di Natalee Holloway. 


Den e caso ey el’a ricibi 
binti 
aña 
di 
prison, 
cu ta permití’e cumpli 
simultaneamente 
cu 
su 
sentensia na Peru. Danki 
na un acuerdo cu hustisia, 
Van der Sloot a evita un 
sentensia di prison mas 


severo. Den cambio di 
reduccion di sentencia, el a 
confesa di a mata Holloway 
mientras 
e 
tabata 
di 
vakantie na Aruba na mei 
2005 y a tire den lama. 
Pasobra e casonan aki a 
tuma luga na Aruba, Van 
der Sloot no por wordo 
procesa na merca. 


Joran van der Sloot ta bolbe 
Peru Pa cumPli e reSto di Su 
condena Simultáneamente cu 
eSun di merca 


Menu 31 okt! 


--Carni stoba 
-Mochi pisca mahi mahi 
-Bacalao 
-Chicken cutlet 
-Balchi pisca 
-Porkchop 
-Sopi / crema di pampuna 
Aroz blanco Of aroz moro 


MINI BoX pa solamente 10 
florin 
-Balchi pisca 
-chicken cutlet 


746-3571 

- Recientemente, durante un 
conferencia di prensa organisa pa 
FUTURA, Prome Minister Evelyn 
Wever-Croes hunto cu Minister 
di Enseñansa Endy Croes, a 
anuncia cu e proyecto importante 
di innovacion EduTech Fund, lo 
continua. E proyecto di innovacion 
aki, a yuda un total di 12 scol na 
Aruba, adkiri nan materialnan 
digital, facilitando e maestronan 
den nan 
sistema di duna les, y haciendo 
enseñansa 
mas 
atractivo 
y 
agradabel pa e muchanan. 


Prome Minister a indica cu e 
prome aña di EduTech tabata un 
exito total, mirando cu FUTURA 
a ricibi un total di 50 aplicacion 
di scolnan cu ta interesa pa 
participa. Esaki sigur ta muestra 
di e potencial grandi cu e proyecto 
aki tin, y e deseo di e scolnan, 
pa crea un ambiente innovativo 
na scol. Durante e prome aña di 
EduTech, Gobierno a inverti e 
suma di Afl. 415,000 pa cumpli 
na duna e 12 scolnan ganado nan 
materialnan digital, cu nan a gana. 
Esaki sigur ta un muestra grandi 
cu pa Gabinete Wever-Croes II, 
enseñansa ta un prioridad. 


Mirando e interes grandi di parti di 
e scolnan pa participa na e proyecto 
di innovacion aki, y e resultadonan 
positivo cu e proyecto aki a trece 
cu ne den e prome aña, Gobierno 
di Aruba a tuma e decision pa 
aloca un suma di 400 mil florin 
pa e proyecto aki por continua, 
dunando asina oprtunidad na 
mas scol pa por gana materialnan 
digital necesario pa yuda eleva 
nan sistema di enseñansa. 


Pa admira e fruto cu e proyecto 
aki a duna, y pa mira e dedicacion 
cu cada scol tin pa cu innovacion 
den enseñansa, Prome Minister, 
a 
bishita 
diferente 
scol, 
mirando asina, e trabounan di 
innovacion cu cada scol a haci y 
ta haciendo. Durante su bishita, 
Prome Minister por a nota con 
importante e proyecto aki ta, den 
stimula innovacion, tecnologia, 
y interactividad den e scolnan na 
Aruba. 


"Mi a keda sumamente impresiona, 
di mira e creatividad cu cada scol 
a desplega pa a gana e proyecto 
di innovacion. Mi ta gradici tur 
scol cu a aplica na e iniciativa 
di EduTech, y pa diseña y aplica 
cu un concepto diferente. Nos di 
Gobierno ta orguyoso di EduTech 
como cu ta e propio maestro/ 
maestranan di cada scol ta diseña 
e 
proyectonan, 
identificando 
retonan y oportunidadnan cu 
kisas un ‘outsider’ no lo por. Danki 


pa kere den innovacion, y pa e 
esfuerso pa por eleva educacion 
na Aruba, y e experiencia di e 
studiante y maestro/maestranan 
den klas. Danki pa kere cu 
innovacion ta e yabi pa nos sigui. 
Mi ta gradici tambe Minister di 
Enseñasa Endy Croes cu semper 


ta cla pa permiti nos y yuda den e 
proyectonan aki" Prome Minister 
a expresa. 


Pa mas informacion y pa aplica 
por 
bishita 
e 
website 
www. 
edutecharuba.org 


Prome Minister Evelyn Wever-Croes: 


Pa Gabinete Wever-Croes, innovacion den enseñansa ta prioridad 
MINISTERIO DI ASUNTONAN GENERAL LO 
INVERTI 400 MIL FLORIN DEN E PROYECTO 
EDUTECH FUND PA E SIGUIENTE AÑA 

Diabierna atardi, Minister 
di 
Energia 
Glenbert 
Croes 
tabata 
presente 
na e inauguracion di e 
onderstation 
nobo 
di 
ELMAR na Sabana Blanco. 
E mandatario a expresa di 
ta sumamente contento 
cu e proyecto aki a keda 
inaugura y cu e inversion 
grandi aki lo sigura cu e 
suminsitro di coriente lo 
tuma luga di un forma 
continuo y confiabel pa 
henter comunidad. 


“Awe ta un dia grandi 
pa ELMAR. Awe ta un 
dia 
grandi 
pa 
Aruba 


cu 
inauguracion 
di 
e 
substation 
nobo 
na 
Sabana 
Blanco.” 
E 
inversion grandi aki, ta 
muestra di e compromiso 
cu 
ELMAR 
tin, 
como 
compania di pueblo, pa 
traha na bienestar di nos 
comunidad. 
Minister 
Croes a splica si, cu ainda 
no a yega e punto na unda 
por duna e siguransa cu 
coriente no ta bay, pero 
ta 
trahando 
duro 
pa 
minimalisa e molester cu 
e baymento di coriente ta 
causa, ora cu p.e. tin un 
problema den e sistema 
of durante un accidente 


of kabelnan di 50 aña 
bieu 
cu 
mester 
wordo 
renoba. Como Minister di 
Energia, Glenbert Croes 
a reuni cu ELMAR y cu 
Utilities pa pidi nan pa 
acelera tur e inversionnan. 
E mandatario a sigura 
ambos compania estatal, 
cu nan tin e sosten y apoyo 
di Gobierno. 


"E substation aki, tin un 


inversion di 10 miyon 
florin 
y 
lo 
contribui 
enormemente den a plan 
di ELMAR pa mehora e 
confiabilidad, e calidad 
y 
e 
continuidad 
den 
suministro di coriente. 
Mi ta hopi orguyoso di e 
hunta di directiva, di e 
director, di tur empleado 
y 
di 
e 
contratistanan 
di ELMAR pa e gran 
trabou cu nan a bin ta 


desplegando, pa asina por 
duna un miho servicio di 
suministro di coriente na 
comunidad. 


Un pabien na tur esnan cu 
ta labora na ELMAR cu e 
proyecto aki y danki pa 
boso esfuerso y dedicacion 
na 
mehoracion 
di 
e 
servicio di coriente na nos 
clientenan" Minister Croes 
a expresa. 


Minister Glenbert Croes: 
Den conexion cu inauguracion di e onderstation nobo 
ELMAR A INVERTI UN SUMA DI 10 MIYON FLORIN 
PA SIGURA CU SUMINISTRO DI CORIENTE TA 
CONTINUO Y CONFIABEL 

MACUARIMA, 
ARUBA: 
Desde cu Cuerpo Policial 
Aruba a anuncia cu lo 
tin un control Nacional 
durante e fin di siman di 
Halloween, por a mira cu 
nos comunidad a reacciona 
positivamente p a cu e 
mensahe di concientisacion 
y prevencion. 


Tabata for di diabierna 
anochi 
e 
controlnan 
rond di Aruba a cuminsa 
conhuntamente 
cu 
Unidad Motorisa, Polis di 
Trafico, studiantenan di 
Scol di Polis E.J. Watty 
Vos, Polisnan uniforma 
di diferente Districto, K9 
Unit, 
Fiscal, 
Ministerio 
Publico, 
departamento 
di 
communicacon 
di 
Polis y como tambe e 
bus y personal di CEA pa 
transporte. 


E PROME ANOCHI 
E prome dia di control 
a bay fructifero maske 
cu KPA a informa di e 
control. Polis a logra kita 
19 chauffeur cu a maneha 
auto bou influencia for di 
caminda. 


•Un chauffeur femenino a 


wordo deteni dos biaha den 
mesun anochi pa maneha 
bou influencia, 
•Un persona no a sigui 
ordo di polis, 
•8 persona a perde nan 
rijbewijs 
•dos persona indocumenta 
a wordo haya ta maneha 
auto bou influencia. Nan 
a 
wordo 
traspasa 
pa 
departamento di Guarda 
Nos Costa pa sigui cu e 
procedura. 


E DI DOS ANOCHI 
E di dos anochi Polis a 
kita 
mas 
persona 
bou 
influencia for di caminda 
publico. Den total di 16 
persona a pasa nan anochi 
cerca polis. 
•6 chauffeur a perde nan 
rijbewijs 
•2 no tabata tin rijbewijs 
mes 
•A 
detene 
un 
persona 
indocumenta 


Cuerpo Policial Aruba ta 
satisfecho di por a kita 
chauffeurnan iresponsabel 
for di caminda pa asina nos 
ciudadanonan por a yega 
cas sigur. Nos por a tuma 
nota cu e fin di siman aki 
a bay relativamente trankil 


pa KPA maske cu tabata 
tin hopi polis tur caminda, 
pero nos comunidad a 
mira e seriedad y no tabata 
tin 
incidente 
grave 
of 
accidente grave den oranan 


di 
anochi 
pa 
mainta. 
Tabata tin hopi fiesta, 
evento y hopi persona riba 
caminda 
publico, 
pero 
nos comunidad a sa di 
comporta y nos di KPA ta 


masha agradecido. Masha 
danki y un pabien na cada 
un 
ciudadano!.... 
Keda 
pendiente nos tin mas 
mensahe di concientisacion 
na caminda 


Control for di pariba te pabou, costa pa costa 
CONTROL NACIONAL: A RESULTA UN EXITO, 
MAYORIA A PREVENI 

D: 
Diabierna 
ultimo, 
Minister Endy Croes a 
presencia 
ceremonia 
di 
apertura di e di dies (10) 
edicion 
di 
Caribbean 
35 plus Women Softball 
Tournament organisa pa 
Splash 
Aruba 
Softball 
Team. 


Un total di ocho (8) ekipo 
di, entre otro, Curaçao 
y 
Boneiro, 
Hulanda, 
Sint Maarten y Aruba a 


bataya pa conkista e titulo 
maximo. E campeonato 
a inicia diahuebs y a 
termina diadomingo na 
Aruba Juniors Ballpark. 
E aña aki e campeonato 
internacional 
ta 
dedica 
na tres (3) baluarte cu 
merecidamente 
a 
ricibi 
un 
bunita 
homenahe; 
Sra. Hetty Hertz, Sra. 
Dora Tina Luydens y Sra. 
Helene Vrolijk. Durante e 
ceremonia Minister Endy 


Croes a hiba palabra den 
nomber di Gabinete Wever 
– Croes II unda el a desea 
e ekiponan exito. 


Tambe, 
Minister 
Endy 
Croes a expresa cu deporte 
ta trece nos hunto y ta 
enfatisa cu ta importante 
pa 
tene 
e 
balornan 
olimpico semper presente, 
cual ta excelencia, amistad 
y respet. “Tin respet pa 
bo mes, respet pa otro, 
respet 
pa 
e 
reglanan 
di wega y respet pa e 
ambiente 
deportivo”. 
Mandatario 
di 
Deporte 
a expresa. Pa conclui, 
Minister Endy Croes ta 
felicta e baluartenan y ta 
gradicinan pa tur loke cu 
nan a haci pa e deporte di 
softball na Aruba. Alabes 
e mandatario di Deporte 
ta felicita e organisado- y 
boluntarionan cu un bunita 
y 
exitoso 
campeonato. 
Pabien na e ekipo ganado 
Rising 
Phoenix 
y 
sub 
campeon Treasure New 
Era. 


MINISTER ENDY CROES A PRESENCIA APERTURA 
DI E CARIBBEAN 35 PLUS WOMEN SOFTBALL 
TOURNAMENT 
Cu a tuma luga na Aruba Juniors Ballpark 

— 
Animal 
Shelter 
Aruba, un organisacion 
prominente pa bienestar 
di animal, ta anuncia cu su 
celebracion di Howloween, 
cual a tuma lugar dia 29 
di October 2023, a resulta 
un exito. E evento tabata 
posibel danki na e sosten 
generoso di Aruba Bank, a 
demostra un compromiso 
comparti pa bienestar di 
nos animalnan. 


Howloween 
na 
Animal 
Shelter Aruba tabata un 
evento exitoso, caminda 
doñonan 
di 
animal 
y 
nan 
compañeronanden 
concurso di disfraz, parada 
espantoso di animalnan, 
y diferente actividadnan 
interesante. 
E 
evento 


tambe a presenta exitoso 
campañanan di adopcion 
y 
sesionnaninformativo 
pa tenemento responsablel 
di animal, intensificando 
ainda mas e mision di e 
organisacion pa cria un 
comunidad compasivo pa 
animalnan cu mester di 
ayudo. 


Aruba Bank ta contento 
di por a contribui na e 
celebracion di Howloween 
pa haci esaki un evento 
memorable y impactoso. 
E 
colaboracion 
aki 
ta 
demonstra e dedicacion di 
Aruba Bank na comunidad 
local y nos apoyo pa 
iniciativanan cu tapromove 
bienestar di animal riba 
nos isla. 


CelebraCion di Howloween na animal 
SHelter aruba a riCibi SoSten di aruba bank 


Cambia perSpeCtiva 
toCante obeSidad: 
Sa bo number y midi 
bo peSo 

Diabierna anochi, a tuma 
luga e acto di despedida 
di nos gran baluarte den 
deporte 
di 
Aruba, 
Sr. 


Jose 
Francisco 
Wever, 
miho conoci como Buchi 
Panama. 
Minister 
di 
Deporte Endy Croes hunto 
cu ex-Minister di Deporte 
Sr. Ramon Lee, baluarte 
den deporte di futbol Sr. 
Tai Kong “Dochi” Lee, 
director di AVB Sr. Randolf 
Lacle, representantenan di 
LIFIDA, team di futbol di 
LIFIDA, famia, amistad 
y 
conocinan 
tabata 
presente pa despedi y duna 
homenahe na nos gran 
legandario. 


Dia 8 di augustus di aña 
1986, Buchi Panama a 
funda Liga Futbol Infantil 
di 
Aruba 
(LIFIDA). 
Banda di esaki, Buchi 
Panama tabata e fundado 
di 
Organisacion 
Futbol 


Damas Aruba (OFDA) y a 
inicia cu e Torneo Himno 
y Bandera Internacional 
riba 18 di maart, categoria 
U-13. Pa mas cu 25 aña 
Buchi Panama a forma 
parti di e directiva di AVB 
y na aña 2021 a nombra 
Buchi 
Panama 
como 
miembro 
honorario 
di 
AVB. Un anochi emotivo, 
unda cu den presencia di 
sernan keri a recorda e 


trayectoria impresionante 
di Buchi Panama. 


Durante 
e 
acto 
di 
despedida, Minister Endy 
Croes 
a 
hiba 
palabra 
dunando elogio na gran 
legado cu el a laga den 
e comunidad di Aruba. 
Finalmente, Minister Endy 
Croes ta desea familiar, 
amistad y conocinan di 
Buchi Panama hopi forsa 


MINISTER ENDY CROES A ATENDE E ACTO DI DESPEDIDA DI NOS 
GRAN BALUARTE DEN DEPORTE DI ARUBA SR. JOSE FRANCISCO 
“BUCHI PANAMA” WEVER 


: Recientemente, Minister 
Endy Croes a reuni cu 
coordinado di Leerorkest 
Aruba Sra. Juliette van 
Romondt. 
Manera 
ta 
conoci, Leerorkest ta un 
proyecto cu a inicia bou di 
Ministerio di Husticia y ta 
ricibi 35 mil Euro subsidio 
di Hulanda. Durante aña 
e proyecto a crece. Tin 
un total di cinco (5) scol 
piloto na Aruba unda cu 
e alumnonan por scoge 
pa haya les entre seis (6) 
diferente 
instrumento, 
entre otro, violin, trompet, 


clarinet, dwarsfluit, cello 
of trombone. 


Durante e reunion a trata 
continuidad di e proyecto 
aki. Sra. van Romondt a 
presenta un plan y splica 
di e proyecto cu a inicia 
pa e aña escolar aki. Sra. 
van Romondt a expresa 
su 
preocupacion 
pa 
e 
fondo cu mester pa asina 
garantisa cu e proyecto 
por continua durante e aña 
escolar aki. E alumnonan 
ta inicia cu e proyecto 
den aña 3 y e proyecto a 


continua pa aña 4, 5 y 6. 
Minister Endy Croes a haci 
e promesa cu el lo presenta 
un plan na Conseho di 
Minister pa mira con tur 
minister 
por 
garantisa 
structuralmente 
fondo 
adicional pa e aña 2024 y 
pa e añanan nos dilanti. 
Pa asina Leerorkest Aruba 
por haya e fondo necesario 
pa paga e docentenan 
profesional cu ta dedica 
hopi ora henter siman pa 
siña nos hobennan toca 
diferente 
instrumento 
musical y asina contribui 


na 
un 
manera 
hopi 
positivo na nan desaroyo. 
Pues, Minister Endy Croes 
a priminti cu lo presenta 
e plan na Conseho di 
Minister unda el lo pidi 


sosten pa e proyecto bunita 
aki. Minister Endy Croes 
a indica cu e lo keda den 
contacto cu nan, pa asina 
evalua con por contribui 
na e proyecto bunita aki. 


Minister Endy Croes: 
NOS LO PRESENTA UN PLAN NA CONSEHO DI MINISTER 
UNDA LO PIDI SOSTEN PA GARANTISA CONTINUIDAD DI 
E PROYECTO DI LEERORKEST 

E actividadnan di Halloween a origina for 
di hopi siglonan pasa for di Inglatera na e 
islanan Britanico. Den realidad, Hallow- 
een ta un ceremonia satanico, di e dru- 
idesnan cu ta e celticsnan y ariba 31 di 
oktober nan ta haci nan ceremonianan di 
sacrificionan humano. Nan ta scohe nan 
victimanan den rapto, den secuestro etc.. 
E tradicion satanico aki di Halloween a 
wordo pasa pa Merca y Europa pa medio 
di imigrantenan. Halloween ta un fes- 
tival di e celticsnan of yama samhein y 
awendia e ta wordo organisa pa esnan cu 
ta den miembronan di ocultismo y esnan 
den organisacionnan secreto, esnan den 
New Age etc.Tur e gruponan aki, tin nan 
simbolonan y nan pentagramnan y bo 
por reconoce nan. Den luna di oktober na 
Merca y na Europa, muchanan y babynan 
ta desaparece of secuestra. Despues di 
nan ceremonia secreto, e curpanan di e 
victimanan ta wordo crema, pa asina no 
tin ningun evidencia di e curpa y nin- 
gun hende no sa nada di e desaparecido. 
Halloween ta dianan di fiesta pagano pa 
esnan den perdicion. No participa na nin- 
gun eventonan di Halloween, pa bo no bira 
complice y culpabel di loke ta pasando na 
mundo y pa bo no apoya nan actividad- 
nan diabolico. Pasobra na Aruba tambe 
tin diferente esnan den organisacionnan 
diabolico y nan tin nan nombernan bao 
di un capa, pa nan no wordo descubri cu 
nan ta satanista, na unda cu nan ta adora 
diferente diosnan pagano y satanas “him- 
self ”. No participa na ningun eventonan di 


Halloween, pa cu inocentemente bo ta bira 
complice di nan actividadnan, pasobra 
bo a gusta nan ambiente, nan “trick and 
treat bags” y asina bo ta bira simpatisante 
y e malo ta keda rond di bo. Hendenan ta 
tuma un cultura of tradicionnan diabolico 
di otro paisnan y sin pensa ta kiko e ta ni- 
fica? Hendenan den pika y desvia, nan no 
ta obedece e prome Mandamento di Dios 
Tata cu ta bisa: “Di stima bo Senjor y bo 
Dios di henter bo curason, di henter bo 
alma, di henter bo ser y di henter bo sintir 
y mas cu tur cos den mundo.” Stima Dios 
ta significa, di aleha bo mes di tur activi- 
dadnan diabolico. 
Den Bijbel Efesionan 5: 7 – 14; Dios Tata 
ta bisa:“No mete boso cu hendenan den 
scuridad. Bosonan ta lus den Senjor. 
Comporta boso manera yiunan di lus. E 
frutanan di lus ta, bondad, husticia y ber- 
dad di tur forma. Busca di haci loke ta 
gustoso na Senjor y no participa den ac- 
tonan inutil di hendenan cu ta biba den 
scuridad, pero trece nan na claridad. 
Loke e hendenan aki ta haci den scuridad, 
ta hopi berguensa di menciona. Ma tur 
esnan cu ta den scuridad, nan lo wordo 
aclaria pa medio di esnan cu ta den clari- 
dad di lus.” 
Den Bijbel 2 Tessalonicensenan 1: 8-9; 
“Den vlamnan di candela pa castiga es- 
nan cu no ta reconoce Dios y na esnan cu 
no ta obedece na Evangelio di nos Senjor. 
Nan lo paga pa esey cu perdicion eterno 
lew for di presencia di Senjor y for di Su 
poder glorioso.” 


NO PARTICIPA NA 


NINGUN ACTIVIDADNAN 
DI HALLOWEEN 


Procesion na Señor 
de Los Milagros na 
Pro Catedral San 
Fransisco 


Dia 28 di October despues di misa na Pro Catedral San 
Fransisco de Asis a tuma lugar un procesion y homenaje 
na Señor de Los Milagros. Esaki ta un procesion comem- 
orando e imagen aki. E ta sosode annualmente y ta un di 
e tradicionnan mas bieuw na Peru pa e comunidad Catol- 
ico. Pa varios aña Aruba tambe ta participa na e proce- 
sion aki. E colornan predominante pa e procesion aki ta 
biña cu cabuya blanco. 

biña cu cabuya blanco. 


Recientemente miembro- 
nan di Aruba One Happy 
Island Lions Club y Delta 
Aruba Leo Club a coopera 
cu Fundacion pa nos co- 


munidad unda a empaketa 
comestibles pa famianan 
den necesidad. 


Fundacion pa nos comu- 


nidad ya pa algun aña ta 
encarga cu e bunita tra- 
bow aki y nos ta mas cu 
orguyoso di por duna un 
man ora tin mester. 


Aruba One Happy Island Lions Club a 


coopera un biaha mas cu FPNC 

INVITACION TRIDIUM 
SAN MARTIN DE 
PORRES 


Reverendo Pastoor Jozef Pelc y Reverendo Diacono 
sr Michael Nicolaas, hunto cu grupo di debotonan di 
San Martin de Porres y Asistencia Social di Parokia 
Birgen di Fatima Dakota, ta invita tur demas de- 
boto, parokiano y pueblo di Aruba en general pa 
asisti na un Tridium na honor di San Martin de 
Porres. Tridium ta cuminsa diamars 31 di October 
pa 6’or atardi den Kapel di Santisimo. Diaranson 1 
november y diahuebs 2 november pa 6’or atardi den misa sigi pa S.S. di Misa, dia 
1 Misa Solem pa tur Santo y dia 2 Misa pa tur defunto. Por fabor tene na cuenta 
cu e S.S. di misa di diaranson 1 y diahuebs 2 mainta ta sigi manera custumber 
cuminsando cu Santo Rosario pa 7.20 am . Diabierna 3 november Fiesta di San 
Martin de Porres nos ta resa Santo Rosario pa 6.20 sigi pa S.S. di misa Solem 
pa 7’or anochi. Como cu e dia aki ta prome diabierna di luna lo tin Rosario di 
Dibino Misericordia canta , oracionnan y Exposicion y Bendicion cu Santisimo. 


San Martin “Tata di pobernan” abo cu ta dokter di medicina natural, cura tur 
enfermo na alma y curpa. Amen. 


University of Aruba, ta or- 
guyoso di presenta 8 area 
mayor di concentracion 
banda di un ‘Academic 
Foundation Year’ extenso 
cu ta permiti e studian- 
tenan habri ful nan poten- 
cial educacional. 
University of Aruba, ta 
ofrece un scala di activi- 
dad extracuricular, guia 
di estudio y programa 
interno cu ta promove 
salud general, bienestar y 
crecemento personal. Nos 
‘Erasmus Grant’ partner- 
nan global ta ofrece tambe 
e studiantenan oportuni- 
dad excitante pa studia 
den exterior. 


Nos portanan lo ta habri 
6.00 pm pa informacion 
general di Arubalening , 
sigui pa presentacion cu lo 
cuminsa di 6:30 PM. Sera 
conoci cu nos docentenan, 
studiante y nos comuni- 


dad académico. Bo lo tin 
e oportunidad di siña mas 
di cierto facultad specifi- 
co, arubalening, nos pro- 
grama Shoco Wellness. 


UA ta evoluciona expo- 
nencialmente mantenien- 
do e calidad cu nos studi- 
antenan a bin ta spera. E 
studiantenan di UA tabata 
exitoso na tur institucion, 
tanto den nos comunidad 
como pafo di Aruba. 


Durante e temponan in- 
sigur aki, Bo por conta 
riba e compromiso di UA 
pa ofrece un educacion es- 
telar y pagabel. Bin mira 
kico bo por logra na Uni- 
versidad di Aruba. 


Nos ta warda Bo persona! 
Pa mas información, nos 
ta invita b opa sigi nos 
ariba nos red social: @ 
University of Aruba 


Ta un placer pa 
Universidad di Aruba (UA) 
invita Bo na nos anochi di 
informacion, diajuebs 2 
di November 


Anochi informativo na University of Aruba 

ORANJESTAD, Aruba 30 
di october 2023: Dia 12 
september 2023 a duna 
inicio na un Aña Parla- 
mentario nobo y hunto 
cu ne, Fraccion di MEP 
tambe a conoce un Lider 
di Fraccion nobo den per- 
sona di Hendrik Tevreden. 


Sr. Tevreden, for di 2017 a 
bira Parlamentario duran- 
te Gabinete Wever-Croes 
I y actualmente, cu Gabi- 
nete Wever-Croes II, el a 
asumi e posicion di Lider 
di Fraccion di MEP, despu- 
es cu su colega Parlamen- 
tario Shailiny Tromp-Lee 
no por a continua pa mo- 
tibonan personal. 


Hendrik Tevreden a crece 
den e bario di Dakota. 
El a studia Enfermeria y 
despues a specialisa su 
mes den Enfermeria So- 
cial-Psikiatrico pa asina 


duna ayudo profesionalisa 
na esnan cu adiccion. Di- 
escinco aña di su tempo 
el a dedica na yuda esnan 
den adiccion y problema 
mental. "Mi por conecta 
hopi bon cu esnan cu tin e 
problema di adiccion, mi- 
rando cu mi a crece den 
un situacion similar unda 
cu mi a mira e fenomeno 
aki hopi cerca den mi cas, 
con adiccion por destrui 
un famia. 


Danki Dios cu E a warda 
mi di e vicio ey di adiccion. 
Pero, si m'a mira hopi ami- 
go di mi, conocirnan di mi 
cu a pasa den esaki. Mi ta 
kere pesey m'a haya asina 
un pasion pa yuda hende- 
nan cu ta den e problema 
ey", a declara. 


Actualmente, den politica 
y den e posicion di Lider 
di Fraccion di MEP, e ta 


confronta retonan nobo y 
el a duna di conoce cu su 
vision ta pa como fraccion 
nan por sigui representa 
pueblo di un manera dig- 
no, pero tambe vocifera 
nan preocupacion como 
profesional, no solamente 
den sala di Parlamento, 
pero den gobernacion en 
general. "E idea ta pa cada 
un, pasobra nos ta nuebe 
den fraccion, pa cada un di 
nos, cu tin diferente 'back- 
ground' 
por 
concentra 
ariba nos metanan como 
individual profesional, y 
tambe logra e metanan 
comun cu nos ya a stipula 
ora cu nos a drenta Parla- 
mento como fraccion", a 
bisa. 


Con por haci esaki? Door 
di logra keda uni, keda co- 
munica y keda pone Aruba 
prome. E linea ta pa den e 
proximo dos añanan cu 


falta, completa e vision 
cu nos a fiha na comienso 
y pa esaki cada miembro 
di fraccion tin di yuda 
carga pa nos por logr’e pa 
Aruba y e totalidad. "Mi 
meta principal ta pa purba 
na empuha coleganan pa 
logra mas cu por di nan 
potencial. Mi ta kere cu 
ora bo ta lidera e ta bon 
pa bo no ta e prome, pero 
e ultimo. Dicon? pasobra 
e ora bo tin e oportunidad 
pa empuha e otro pa logra 
su meta y asina como lid- 
er bo ta logra parti di bo 
meta tambe. Si bo team 
logra, esey ta parti di bo 
logro", a declara. 


Sinembargo, el a splica cu 
e sa cu no ta algo facil, pa- 
sobra ta trata akinan di un 
grupo di hende cu pensa- 
mento y ideanan diferente. 
Y cu semper nan por opta 
pa no sigi den union. Pero 


no ta algo imposibel ora cu 
nos keda pone e deseo pa 
e miho pa nos pais como 
mision prome. 


E secreto pa nos tin exito 
como ekipo ta di sigi tin 
un bon comunicacion, sigi 
ta transparente cu otro, 
pero tambe honesto. Pesey 
tur momento e ta purba y 
ta continua pa ta habri cu 
su coleganan y splica nan 
cu parti di su tempo, tu- 
mando e responsabilidad 
di lider di fraccion, ta pa 
guia y yuda nan alcansa 
nan metanan cu nan kier 
mira realisa pa Aruba. 


El a finalisa bisando cu e 
resto di e tempo ta pa e 
por logra su propositonan 
como 
representante 
di 
pueblo, y e grupo-meta cu 
kier mira avansa mas, es- 
nan den adiccion y prob- 
lemanan social. 


Entrevista di Siman cu Parlamentario Hendrik Tevreden: 
Como Lider di Fraccion (MEP) lo sigui enfoca riba 
union, comunicacion y un vision comun 

Despues di tanto mocion, 
pregunta, carta, reunion y 
comunicado ainda no por 
mira un desaroyo positivo 
pa Carnival Village. Esaki 
ta di lamenta, pasobra e 
luga tin hopi potencial. 
Mas lihe nos mester bus- 
ca un manera pa cambia 
of adapta e nomber, paso 
carnaval no tin akiden y 
entretenimento 
mucho 
menos. 


Manera ta conoci, pa pro- 
motor y organisado di 
evento e luga no ta adec- 
ua, paso e ta costa mucho 
placa pa huur cada biaha 
un escenario y pa pone 
cada biaha container rond 
di e luga pa hacie apto pa 
un evenemento. P’esey di 


un banda mi ta compro- 
nde e posicion di SMAC y 
di Stichting Musica, como 
promotor nan ta wak e 
“bottom line” manera cu- 
anto carchi por bende y 
unda por minimalisa e 
gastonan. For di e punto 
di bista ey, no ta haci dife- 
rencia na cua districto ta 
organisa e evenemento. 
Bo por pone carnaval di 
Aruba na Boneiro mes, 
na moda di bisa. Conse- 
cuentemente e kiosconan 
ta cera, San Nicolas atrobe 
ta keda morto. 


Carnival Village ta cay 
bou maneho di DIP cu a 
demostra cu nan no por 
maneha e luga aki. Te ain- 
da DIP no por duna e plan 


original pa por wak con 
por logre of por adapte, 
hasta Minister di Infra- 
structura a purba y ai- 
nda no por hay’e di DIP. 
E intencion di Minister 
Dangui Oduber pa laga 
Aruba Tourism Authority 
maneha Carnival Village 
lo por ta beneficioso. 


P’esey mi a manda un lista 
di pregunta na Gobierno 
di Aruba tocante e desa- 
royo di Carnival Village 
y con nos ta bay eleva e 
celebracion no solamente 
di carnaval, pero e even- 
tonan 
cultural 
manera 
Dia di Brazil na San Nico- 
las. SMAC kisas no tin e 
obligacion pa worry cu e 
desaroyo di San Nicolas, 
pero Gobierno di Aruba y 
Parlamento di Aruba no 
tin e luho ey. No ta porna- 
da cu a firma un acuerdo 
di gobernacion unda cu e 
desaroyo di pariba di brug 
a wordo delinea como pri- 
oridad. 
Nos a haya un bon noticia 
cu Gobierno di Aruba a 
logra un tremendo opor- 
tunidad y cu lo inverti 
den cierto proyectonan 
cu prome no tabata posi- 
bel. Kisas por uza un parti 
relativamente chikito pa 
por yuda trece ambiente y 


progreso bek pa pariba di 
brug. Sperando contesta 
riba e preguntanan aki. 
Nos mester por logra pa 


yega na un escenario fiho 
na Carnival Village, paso 
manera e ta awor aki e no 
por keda. 


VALIDO TE DIAMARS 31 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA CU UN POSIBLE AWACERO BREVE 
DEN MARDUGA Y MAYAN: PARCIALMENTE 
NUBLA CU UN AWACERO 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 44 GRADO CEL- 
SIUS 
UV INDEX: 12 
BAHADA DI SOLO : 6:15 PM 
SUBIDA DI SOLO : 6:32 AM. 
CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: KETU, ROND 
DI 1 PIA. 
NA PARTINAN ZUID: TRANKIL TE MODERA, 
ENTRE 2 PA 3 PIA. 
NA PARTINAN OOST TE NOORDWEST DI COSTA: 
GENERALMENTE 
MODERA TE LOCALMENTE POCO BRUTO NA 
CIERTO PARTINAN 
DEN LABADERANAN FOR DI NOORD-NOOR- 
DOOST CU TA BIRANDO 
MENOS; OLANAN LO TA ENTRE 2 PA 3, LOCAL- 
MENTE 4 PIA. 


AVISO/ ALERTA: 
TA SUGERI OCUPANTENAN DI BOTO CHIKITO 
PA BAI 
CU CAUTELA CERCA DI COSTA NA PARTINAN 
OOST TE 
NOORDWEST Y NOORD; TAMBE TA SUGERI 
LANDADONAN 
Y USUARIONAN DI LAMA PA TENE CUENTA CU 
ESAKI. 


Parlamentario Alvin Molina (MEP): 
Ningun progreso pa Carnival Village 
San Nicolas atrobe ta keda morto 

Ora nos sa masha , masha 
bon kico ta boluntad di 
Dios, y nos ta bay encontra 
di dje, nos ta haciendo bo- 
fon di Dios. 


Ora nos sa e berdad y nos 
no ta respeta e berdad , 
pero toch nos kier pasa na 
banda di e berdad pa com- 
place nos mes y otronan 
nos ta baci burla di Dios. 


Ora nos ta hunga cu pica,y 
ta neglisha consecuencia di pica, nos ta 
haciendo bofon di Dios. 


Ora nos propio opinion, y capricho ta bini 
prome cu boluntad di Dios, nos ta recha- 
sa y haci bofon di Dios. 


Un bofonado di Dios ta un persona cu sa 
di persuadi otronan , pa su deseo y su ca- 
pricho, prevalece aunke e tin di bay con- 
tra palabra, principio y boluntad di Dios. 


Un bofonador no ta importa cuanto hen- 
de e tin di gaña, of pone trompica, basta e 
mira su deseo cumpli. 


Bofon ta di bini for di e diabel kende ta 
gusta distrai y cende hende pa nan bay 
contra Dios y contra e palabra di Dios , 
pasobra diabel tin placer den division y 
engaño ( Genesis 3:1-7). 


Bendiciona ta e hende cu no ta cana den 
conseho di malbadonan, ni ta para den 
caminda di pecadornan. Ma su delicia ta 
den e ley di Señor y den Su ley e ta medita 
di dia y anochi.( Salmo 1:1-2) 


Nos ta den un tempo cu hopi bofonador 
lo lanta, hende nan sin escrupulo, cu no 
ta importa ken tin di bira victima, basta 
nan mira nan orguyo prevalece. 


Pero nan ta lubida locual e palabra di 
Dios ta bisa den Romanonan 2;5-6 : Ma 
pa motibo di bo capricho y bo curason cu 
no kier arepenti, bo ta montona furia pa 
bo mes, den e dia di furia y revelacion di 
e huicio husto di Dios.Kende lo paga cada 
ken segun su obra. 


Ma sabi prome cu tur cos, cu den e ultimo 
dianan bofonadornan lo bin cu nan bo- 
fon, siguiendo nan mes pasion.( 2 Pedro 
3:3). 


Ma boso rumannan stima, mester corda 
e palabranan cu a wordo papia di an- 
temano door di e apostelnan di Señor He- 
sus Cristo, cu nan tabata bisa boso: Den 
e ultimo tempo lo bin bofonadornan cu ta 
sigi tras di nan mes pasionnan perverso. 
Esakinan ta esnan cu ta causa division, 
hende nan sensual cu no tin e Spirito.( 1 
Judas 1:17-18-19). 


Conoce e berdad y apoya maldad, ta pone 
hende cay den inmoralidad, perversidad, 
y asina nan ta kere den fabula. 


Hende bobo ta haci bofon di pica, ma e 
fabor di Dios ta biba serca e rectonan,( 
Proverbionan 14:9). 


Pasobra Dios no a yama nos pa ta 
impuro,ma pa hiba un bida santo. Pesey 
esun cu ta rechas esaki, no ta hende e ta 
rechasa, sino e Dios cu ta duna su Spirito 
Santo na boso. 


E wowonan di Señor ta tur caminda, vigi- 
lando malo y bon.(Proverbionan 15:3). 


No gaña boso mes, Dios no ta laga haci 
bofon di dj’E: pasobra loke un hende 
sembra, esaki tambe e lo cosecha. Pa- 
sobra esun cu senbra pa su mes carni lo 
cosecha corupcion for di e carni.Ma esun 
cu sembra pa e Spirito lo cosecha bida 
eterno for di e Spirito.( Galationan 6:7-8). 


Awor ta e tempo pa nos para mas fiel cu 
nunca riba e palabra y principionan di 
Dios, awor ta e tempo pa nos oracion, no 
debilita, pero tur dia wordo fortifica cu e 
poder di e Spirito Santo, pa asina nos por 
reconoce, reprende y cancela e maldad, y 
para firme den e bondad di Dios. 


Sinceramente, Pastor Marcel Balootje. 


FORTALEZA PA FAMIA 
Scirbi pa Pastor Marcel Balootje. 
NO HACI BOFON DI DIOS 
Un dia fructifero carga 
cu e bendicion di Dios 


”Cu kico lo mi compara e reino di Dios?” Lucas 
13,18 
eino ta ofrece na tur hende. Tin hendenan cu no 
por yega hañe y esaki 
ta culpa Den e caso aki, ta mas facil wak e fruta 
bon cu ta nace di bo 
obra. Mayoria di hende ta busca modo, hopi es- 
fuerso pa stima, sirbi 
otro den cosnan chikito y ta faya di wak e abun- 
dancia di bon fruta cu 
ta nace di su esfuerso. Ora cu esey sucede, tin di 
nan ta descurasha y 
perde animo. Comparti nos fe, sirbi otro cu amor 
sin stop. 
Scucha, dedica tempo, resa, entrega nos tempo pa 
e enfermonan, prizoneronan, pober y esunnan den 
necesidad. 
E cosnan aki ta alegra nos bida. Un 
bida abundante, unda Dios ta obra. 
E reino di Dios ta biba den mi. 
Kico mi por haci pa contribui pa e reino di Dios? 


Oracion: Señor, tur dia mi mester di Bo forsa pa 
biba. Uza mi Señor, pa planta Bo simia di fe y cari- 
dad tur dia den mi bida. 
Amen. 

Dialuna 30 di october du- 
rante un rueda di prensa 
Minister Arends a anun- 
cia cu cuminsando 4 di 
november te cu 16 di de- 
cember lo acepta desper- 
dicio di azeta di cushina 
residencial na Baki den 
Bario. 
Baki den Bario cu ya caba 
tin algun luna andando ta 


un actividad unda cu ta 
trece diferente baki di des- 
perdicio na cada districto 
di Aruba. Hende por trece 
nan desperdicio separa pa 
asina wordo procesa debi- 
damente. Pues locual cu 
ta wordo colecta na Baki 
den Bario ta desperdicio 
cu lo tabatin chens di ter- 
mina den nos naturalesa. 


Despues di a tende for di 
nos cumunidad, a añadi 
mas tipo di desperdicio cu 
ta wordo acepta na e lista. 
A cuminsa cu desperdi- 
cio di bulk, construccion, 
metal, green waste y e- 
waste y incorpora desper- 
dicio di carton y taira den 
e trayectoria di Baki den 
Bario. Awe Minister Ar- 
ends a anuncia cu tambe 
por trece azeta di cushina 
uza. 
Azeta di cushina ta un 
problema grandi pa nos 
tuberianan na cas y pa 
nos sistema di riooler- 
ing. Pues e awa mescla 
cu azeta cu ta yega nos 
RWZI ta afecta e planta 
negativamente. Di tur e 
azeta di cushina cu Aruba 
ta importa, solamente 15 


pa 20 porciento ta wordo 
exporta pa recicla. Apesar 
cu nunca lo nos por yega 
100%, door di e azeta cu 
ta wordo absorbi den nos 
cuminda, tin hopi espa- 
cio pa mehoracion den e 
problematica aki. 
Pa e motibo aki a anun- 
cia un colaboracion cu 
Paradise Scrap cu ta un 
compania cu ta colecta 
azeta di cushina y ta ex- 
porta esaki pa debido pro- 
cesamento. Tur azeta di 
cushina cu nan ta colecta 
ta wordo recicla y converti 
den ‘bio fuel’. 
Paradise Scrap lo tin un 
baki na cada evento di 
Baki den Bario cumin- 
sando 4 di november unda 
cu nan lo colecta azeta di 
cushina. Ta pidi tur esnan 
cu lo haci uzo di nan ser- 


vicio na Baki den Bario pa 
por fabor trece nan azeta 
den contenedornan bon 
cera pa asina preveni cu 
esaki lo basha. 
Minister Arends ta pidi 
tur esnan cu lo haci uzo 
di Baki den Bario na Sa- 
vaneta e fin di siman aki 
pa prepara y separa bon 
di antemano mirando cu 
hopi hende ta bin trece 
nan desperdicio y lo prob- 
ablemente tin fila largo di 
auto. 
Ta haci un yamado na 
pueblo di Savaneta pa 
separa y trece nan des- 
perdicio diasabra awor na 
Veld di Undesa for di 7’or 
te cu 11’or di mainta. Pa 
mas informacion tocante 
Baki den Bario por bishita 
https://trashtocasharuba. 
org/limpilimpi 


Minister Ursell Arends: 
Baki den Bario awor ta acepta azeta di cushina 


E actividad aki riba e tercer dia- 
mars di september ta un momen- 
to bunita pa pone atencion na e 
nificacion di Prinsjesdag na Hu- 
landa y e nificacion di esaki pa e 
paisnan dentro di Reino, special- 
mente pais Aruba. Pa motibo di 
circumstancia e aña aki e activi- 
dadnan a tuma lugar un luna mas 
laat cu normal. 
A inicia e dia cu un presentacion 
cortico di VNO tocante e nifica- 
cion di Prinsjesdag y e troonrede. 
Tambe a combersa tocante pre- 
sentacion di e presupuesto pa 
parlamento y e debatenan tocante 
esaki, e asina yama considera- 
cionnan politico y financiero gen- 
eral. 


Seguidamente tabata tin un spe- 
cial guest e mainta aki den per- 
sona di, señor Rolf van der Zande 
di Raad van Advies, cu di forma 
interactivo a splica con e sistema 
di presupuesto di Aruba ta fun- 


ciona y ki e rol di Parlamento den 
esaki ta. 
Tabatin un variacion di session di 


debate anima tocante topiconan 
actual caminda diferente grupo di 
alumno por a presenta y defende 


puntonan di bista diverso y por a 
gana mitar punto di estudio pa e 
materia di organisacion politico. 


Diamars 24 Di octoBer representacion Di HulanDa na aruBa (Vno) 
hunto cu mas of menos 100 alumno di historia y organisacion politico di klasnan 
HaVo y VWo di colegio arubano a organisa e actividadnan di prinsjesdag anual 


